ddrg/super_eurlex huggingface dataset:
ΑΠΟΦΑΣΗ ΤΟΥ ΣΥΜΒΟΥΛΙΟΥ της 6ης Οκτωβρίου 1997 σχετικά με τη σύναψη διμερών συμφωνιών μεταξύ της Κοινότητας και της Κύπρου για τη συμμετοχή της Κύπρου στα κοινοτικά προγράμματα στον τομέα της εκπαίδευσης, της κατάρτισης και της νεολαίας (97/739/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 126 και 127, σε συνδυασμό με το άρθρο 228 παράγραφος 2 και παράγραφος 3 πρώτο εδάφιο,

την πρόταση της Επιτροπής (1),

Εκτιμώντας:

ότι το ψήφισμα του συμβουλίου σύνδεσης ΕΕ-Κύπρου, της 12ης Ιουνίου 1995, καθιέρωσε ορισμένα στοιχεία στρατηγικής προ της προσχώρησης τα οποία περιλαμβάνουν τη συμμετοχή της Κύπρου στα κοινοτικά προγράμματα 7

ότι, κατ' εφαρμογή της απόφασης 94/819/ΕΚ του Συμβουλίου (2), της απόφασης αριθ. 818/95/ΕΚ του Ευρωπαϊκού Κοινοβουλίου και του Συμβουλίου (3) και της απόφασης αριθ. 819/95/ΕΚ του Ευρωπαϊκού Κοινοβουλίου και του Συμβουλίου (4), η Κοινότητα καθιέρωσε πρόγραμμα δράσης για την εφαρμογή μιας πολιτικής της Ευρωπαϊκής Κοινότητας για την επαγγελματική κατάρτιση, καλούμενο στο εξής «Leonardo da Vinci», ενέκρινε την τρίτη φάση του προγράμματος «Νεολαία για την Ευρώπη» και καθιέρωσε το πρόγραμμα κοινοτικής δράσης «Σωκράτης» 7

ότι οι παραπάνω αναφερόμενες αποφάσεις προβλέπουν, στο άρθρο 9 παράγραφος 2, στο άρθρο 7 παράγραφος 4 και στο άρθρο 7 παράγραφος 3, αντίστοιχα, ότι αυτά τα τρία προγράμματα είναι ανοικτά στη συμμετοχή της Κύπρου 7

ότι η Επιτροπή έχει διαπραγματευθεί, εξ ονόματος της Ευρωπαϊκής Κοινότητας, τρεις συμφωνίες για τη συμμετοχή της Κύπρου στα προγράμματα αυτά 7

ότι αυτές οι συμφωνίες πρέπει να εγκριθούν,

ΑΠΟΦΑΣΙΖΕΙ:

Άρθρο 1

Οι τρεις συμφωνίες μεταξύ της Ευρωπαϊκής Κοινότητας και της Δημοκρατίας της Κύπρου, σχετικά με τη συμμετοχή της Δημοκρατίας της Κύπρου στα προγράμματα Leonardo da Vinci, Νεολαία για την Ευρώπη και Σωκράτης, εγκρίνονται εξ ονόματος της Κοινότητας.

Τα κείμενα των συμφωνιών επισυνάπτονται στην παρούσα απόφαση.

Άρθρο 2

Η Επιτροπή εκπροσωπεί την Κοινότητα στη μεικτή επιτροπή που προβλέπεται στο άρθρο 7 των αντίστοιχων συμφωνιών.

Άρθρο 3

Ο πρόεδρος του Συμβουλίου προβαίνει, εξ ονόματος της Κοινότητας, στις κοινοποιήσεις που προβλέπονται στο άρθρο 14 των συμφωνιών.

Άρθρο 4

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Λουξεμβούργο, 6 Οκτωβρίου 1997.

Για το Συμβούλιο

Ο Πρόεδρος

J. POOS

(1) ΕΕ C 267 της 3. 9. 1997, σ. 45.

(2) ΕΕ L 340 της 29. 12. 1994, σ. 8.

(3) ΕΕ L 87 της 20. 4. 1995, σ. 1.

(4) ΕΕ L 87 της 20. 4. 1995, σ. 10.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 10ης Νοεμβρίου 1997 για τη σύναψη της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της Δημοκρατίας της Νότιας Αφρικής (97/763/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130 Μ, σε συνδυασμό με το άρθρο 228 παράγραφος 2 πρώτη φράση και το άρθρο 228 παράγραφος 3 πρώτο εδάφιο,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

Εκτιμώντας:

ότι η Ευρωπαϊκή Κοινότητα και η Νότια Αφρική θέτουν σε εφαρμογή ειδικά προγράμματα Ε& ΤΑ σε τομείς κοινού ενδιαφέροντος 7

ότι, με βάση την πείρα που έχει αποκτηθεί, και οι δύο πλευρές εξέφρασαν την επιθυμία να διευρύνουν και να εμβαθύνουν το πλαίσιο συνεργασίας σε θέματα επιστήμης και τεχνολογίας 7

ότι αυτή η συμφωνία συνεργασίας στο επιστημονικό και τεχνολογικό πεδίο εντάσσεται στη γενικότερη συνεργασία μεταξύ της Κοινότητας και των κρατών μελών της, αφενός, και της Νότιας Αφρικής, αφετέρου 7

ότι, με την απόφασή του της 22ας Ιανουαρίου 1996, το Συμβούλιο εξουσιοδότησε την Επιτροπή να διαπραγματευθεί συμφωνία επιστημονικής και τεχνολογικής συνεργασίας μεταξύ της Κοινότητας και της Δημοκρατίας της Νότιας Αφρικής 7

ότι, με την απόφασή του της 5ης Δεκεμβρίου 1996, το Συμβούλιο αποφάσισε να υπογραφεί συμφωνία επιστημονικής και τεχνολογικής συνεργασίας εξ ονόματος της Κοινότητας 7

ότι η συμφωνία επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της Δημοκρατίας της Νότιας Αφρικής υπεγράφη στις 5 Δεκεμβρίου 1996 7

ότι θα πρέπει να εγκριθεί η συμφωνία επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της Δημοκρατίας της Νότιας Αφρικής,

ΑΠΟΦΑΣΙΖΕΙ:

Άρθρο 1

Η συμφωνία επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της Δημοκρατίας της Νότιας Αφρικής εγκρίνεται εξ ονόματος της Κοινότητας. Το κείμενο της συμφωνίας επισυνάπτεται στην παρούσα απόφαση.

Άρθρο 2

Σύμφωνα με το άρθρο 11 της συμφωνίας, ο πρόεδρος του Συμβουλίου κοινοποιεί ότι οι απαραίτητες διαδικασίες για την έναρξη ισχύος της συμφωνίας έχουν ολοκληρωθεί εκ μέρους της Ευρωπαϊκής Κοινότητας.

Βρυξέλλες, 10 Νοεμβρίου 1997.

Για το Συμβούλιο

Ο Πρόεδρος

E. HENNICOT-SCHOEPGES

(1) ΕΕ C 134 της 29. 4. 1997, σ. 7.

(2) ΕΕ C 304 της 6. 10. 1997.
ΑΠΟΦΑΣΗ ΤΗΣ ΕΠΙΤΡΟΠΗΣ της 29ης Σεπτεμβρίου 1997 για την τροποποίηση της απόφασης 97/280/ΕΚ, με την οποία αναγνωρίζεται ότι η παραγωγή ορισμένων οίνων ποιότητας που παράγονται σε καθορισμένες περιοχές της Αυστρίας είναι, λόγω των ποιοτικών χαρακτηριστικών των οίνων αυτών, σε μεγάλο βαθμό κατώτερη από τη ζήτηση (Το κείμενο στη γερμανική γλώσσα είναι το μόνο αυθεντικό) (97/654/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 822/87 του Συμβουλίου, της 16ης Μαρτίου 1987, περί κοινής οργάνωσης της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΚ) αριθ. 1417/97 (2), και ιδίως το άρθρο 6 παράγραφος 4,

Εκτιμώντας:

ότι, σύμφωνα με το άρθρο 6 παράγραφος 1 του κανονισμού (ΕΟΚ) αριθ. 822/87, απαγορεύεται έως τις 31 Αυγούστου 1998 κάθε νέα φύτευση αμπέλου 7 ότι η διάταξη αυτή προβλέπει ωστόσο ότι τα κράτη μέλη μπορούν να επιτρέψουν για τις περιόδους εμπορίας 1996/97 και 1997/98 νέες φυτεύσεις για εκτάσεις που προορίζονται για την παραγωγή:

- οίνων ποιότητας που παράγονται σε καθορισμένες περιοχές (vqprd) και

- επιτραπέζιων οίνων που φέρουν μία από τις ακόλουθες ενδείξεις: «Landwein», «vin de pays», «indicazione geografica tipica», «vino de la tierra», «vinho regional», «regional wine», κ.λπ.,

για τους οποίους η Επιτροπή αναγνώρισε ότι η παραγωγή είναι, λόγω των ποιοτικών χαρακτηριστικών τους, κατά πολύ κατώτερη από τη ζήτηση 7

ότι οι αιτήσεις εφαρμογής της διάταξης αυτής, όσον αφορά ορισμένες περιοχές, υποβλήθηκαν από την Αυστρία στις 6 Δεκεμβρίου 1996, στις 22 Ιανουαρίου 1997 και στις 10 Μαρτίου 1997 7 ότι σε συνέχεια των αιτήσεων αυτών, η Επιτροπή εξέδωσε την απόφαση 97/280/ΕΚ (3) στις 17 Απριλίου 1997 7

ότι μια νέα αίτηση υποβλήθηκε στις 8 Ιουλίου 1997 σχετικά με 82 εκτάρια 7 ότι η αίτηση αυτή συμπληρώνει το σύνολο των διαθέσιμων αδειών νέων φυτεύσεων 7

ότι η εξέταση της τελευταίας αυτής αίτησης επιτρέπει να διαπιστωθεί ότι οι εν λόγω οίνοι vqprd πληρούν τους απαιτούμενους όρους 7 ότι δεν έγινε υπέρβαση του ορίου των 139 εκταρίων που προβλέπεται από τον κανονισμό (ΕΟΚ) αριθ. 822/87 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής διαχείρισης οίνων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 97/280/ΕΚ αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται στη Δημοκρατία της Αυστρίας.

Βρυξέλλες, 29 Σεπτεμβρίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ L 84 της 27. 3. 1987, σ. 1.

(2) ΕΕ L 196 της 24. 7. 1997, σ. 10.

(3) ΕΕ L 112 της 29. 4. 1997, σ. 54.

ΠΑΡΑΡΤΗΜΑ

>ΘΕΣΗ ΠΗΝΑΚΑ>
ΑΠΟΦΑΣΗ ΤΟΥ ΣΥΜΒΟΥΛΙΟΥ της 27ης Σεπτεμβρίου 1997 για το διορισμό μέλους της Οικονομικής και Κοινωνικής Επιτροπής (97/643/ΕΚ, Ευρατόμ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 194,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 165,

την απόφαση 94/660/ΕΚ, Ευρατόμ του Συμβουλίου, της 26ης Σεπτεμβρίου 1994, για το διορισμό των μελών της Οικονομικής και Κοινωνικής Επιτροπής για την περίοδο που λήγει στις 20 Σεπτεμβρίου 1998 (1),

Εκτιμώντας ότι, με την παραίτηση του κ. Leopold Maurer, που γνωστοποιήθηκε στο Συμβούλιο στις 21 Απριλίου 1997, έχει κενωθεί μία θέση μέλους της Επιτροπής αυτής,

Έχοντας υπόψη τις υποψηφιότητες που υποβλήθηκαν από την αυστριακή κυβέρνηση,

Αφού έλαβε τη γνώμη της Επιτροπής των Ευρωπαϊκών Κοινοτήτων,

ΑΠΟΦΑΣΙΖΕΙ:

Άρθρο μόνο

Ο κ. Michael Reiterer διορίζεται μέλος της Οικονομικής και Κοινωνικής Επιτροπής, σε αντικατάσταση του κ. Leopold Maurer και για το υπόλοιπο της θητείας του, δηλαδή έως τις 20 Σεπτεμβρίου 1998.

Βρυξέλλες, 27 Σεπτεμβρίου 1997.

Για το Συμβούλιο

Ο Πρόεδρος

F. BODEN

(1) ΕΕ L 257 της 5. 10. 1994, σ. 20.
ΑΠΟΦΑΣΗ ΤΗΣ ΕΠΙΤΡΟΠΗΣ της 23ης Ιουλίου 1997 που τροποποιεί την απόφαση 94/652/ΕΚ που θεσπίζει τον κατάλογο των προς εκτέλεση καθηκόντων και της κατανομής τους στο πλαίσιο της συνεργασίας των κρατών μελών κατά την επιστημονική εξέταση θεμάτων που αφορούν τα τρόφιμα (Κείμενο που παρουσιάζει ενδιαφέρον για τον ΕΟΧ) (97/576/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 93/5/ΕΟΚ του Συμβουλίου, της 25ης Φεβρουαρίου 1993, για τη συνδρομή και τη συνεργασία των κρατών μελών με την Επιτροπή σχετικά με την επιστημονική εξέταση θεμάτων που αφορούν τα τρόφιμα (1), και ιδίως το άρθρο 3,

Εκτιμώντας:

ότι με την απόφαση 94/458/ΕΚ της Επιτροπής, της 29ης Ιουνίου 1994 (2), θεσπίζονται οι κανόνες διοικητικής διαχείρισης της συνεργασίας κατά την επιστημονική εξέταση θεμάτων που αφορούν τα τρόφιμα 7

ότι η απόφαση της Επιτροπής 94/652/ΕΚ (3) θέσπισε τον κατάλογο και την κατανομή των καθηκόντων που πρέπει να εκτελούνται από τις χώρες μέλη στα πλαίσια της συνεργασίας στην επιστημονική εξέταση θεμάτων που αφορούν τα τρόφιμα 7 ότι στο άρθρο 3 της οδηγίας 93/5/ΕΟΚ προβλέπεται η ενημέρωση, ανά εξάμηνο τουλάχιστο, του καταλόγου των καθηκόντων και η κατανομή αυτών 7

ότι κατά την κατάρτιση και την ενημέρωση του καταλόγου των καθηκόντων πρέπει να λαμβάνονται υπόψη οι ανάγκες για την προστασία της δημόσιας υγείας στην Κοινότητα και οι απαιτήσεις της κοινοτικής νομοθεσίας στον τομέα των τροφίμων 7

ότι τα καθήκοντα πρέπει να κατανέμονται με βάση την επιστημονική εξειδίκευση και τους διαθέσιμους πόρους των κρατών μελών, ιδίως δε των φορέων που θα μετέχουν στην επιστημονική συνεργασία 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής τροφίμων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 94/652/ΕΚ που θεσπίζει τον κατάλογο και την κατανομή των καθηκόντων που πρέπει να εκτελούνται από τις χώρες μέλη στα πλαίσια της συνεργασίας στην επιστημονική εξέταση των θεμάτων που αφορούν τα τρόφιμα αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 23 Ιουλίου 1997.

Για την Επιτροπή

Martin BANGEMANN

Μέλος της Επιτροπής

(1) ΕΕ αριθ. L 52 της 4. 3. 1993, σ. 18.

(2) ΕΕ αριθ. L 189 της 23. 7. 1994, σ. 84.

(3) ΕΕ αριθ. L 253 της 29. 9. 1994, σ. 29.

ΠΑΡΑΡΤΗΜΑ

Κατάλογος των καθηκόντων των κρατών μελών στο πλαίσιο της συνεργασίας τους στην επιστημονική εξέταση θεμάτων που αφορούν τα τρόφιμα

>ΘΕΣΗ ΠΗΝΑΚΑ>
ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Ιουλίου 1997 για τροποποίηση της απόφασης 96/333/ΕΚ για την υγειονομική πιστοποίηση των ζωντανών δίθυρων μαλακίων, εχινόδερμων, χιτωνοφόρων και θαλάσσιων γαστερόποδων προέλευσης τρίτων χωρών που δεν διέπονται από ειδική απόφαση (Κείμενο που παρουσιάζει ενδιαφέρον για τον ΕΟΧ) (97/589/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/492/ΕΟΚ του Συμβουλίου, της 15ης Ιουλίου 1991, περί καθορισμού των υγειονομικών κανόνων που διέπουν την παραγωγή και τη διάθεση στην αγορά ζώντων δίθυρων μαλακίων (1), όπως τροποποιήθηκε από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 9,

Εκτιμώντας:

ότι η απόφαση 97/20/ΕΚ της Επιτροπής (2), όπως τροποποιήθηκε από την απόφαση 97/565/ΕΚ (3), καταρτίζει τον κατάλογο των τρίτων χωρών που πληρούν τις προϋποθέσεις ισοτιμίας για τους όρους παραγωγής και διάθεσης στην αγορά των δίθυρων μαλακίων, των εχινόδερμων, των χιτωνοφόρων και των θαλάσσιων γαστερόποδων 7 ότι στο τμήμα ΙΙ του παραρτήματος της εν λόγω απόφασης κατατάσσονται οι τρίτες χώρες που μπορούν να αποτελέσουν αντικείμενο προσωρινής απόφασης με βάση την απόφαση 95/408/ΕΚ του Συμβουλίου (4), όπως τροποποιήθηκε από την απόφαση 97/34/ΕΚ (5) 7 ότι, για τις τρίτες αυτές χώρες, απαιτείται υγειονομική πιστοποίηση που προβλέπεται από την απόφαση 96/333/ΕΚ της Επιτροπής, της 3ης Μαΐου 1996, για την υγειονομική πιστοποίηση των ζωντανών δίθυρων μαλακίων, εχινόδερμων, χιτωνοφόρων και θαλάσσιων γαστερόποδων προέλευσης τρίτων χωρών που δεν διέπονται από ειδική απόφαση (6) η οποία εφαρμόζεται έως τις 30 Ιουνίου 1998 7

ότι η απόφαση 95/408/ΕΚ εφαρμόζεται έως τις 31 Δεκεμβρίου 1998 7 ότι πρέπει, ως εκ τούτου, να τροποποιηθεί αναλόγως η διάρκεια εφαρμογής της απόφασης 96/333/ΕΚ 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο άρθρο 5 της απόφασης 96/333/ΕΚ, οι όροι «και για διάρκεια δύο ετών» αντικαθίστανται από τους όρους «έως τις 31 Δεκεμβρίου 1998».

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 28 Ιουλίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 268 της 24. 9. 1991, σ. 1.

(2) ΕΕ αριθ. L 6 της 10. 1. 1997, σ. 46.

(3) ΕΕ αριθ. L 232 της 23. 8. 1997, σ. 15.

(4) ΕΕ αριθ. L 243 της 11. 10. 1995, σ. 17.

(5) ΕΕ αριθ. L 13 της 16. 1. 1997, σ. 33.

(6) ΕΕ αριθ. L 127 της 25. 5. 1996, σ. 33.
ΑΠΟΦΑΣΗ ΤΗΣ ΕΠΙΤΡΟΠΗΣ της 17ης Ιουλίου 1997 για τροποποίηση της απόφασης 96/501/Ευρατόμ, ΕΚ, με την οποία επιτρέπεται στην Πορτογαλία να χρησιμοποιεί στατιστικά δεδομένα προγενέστερα εκείνων του προτελευταίου έτους κατά τον υπολογισμό της βάσης των ιδίων πόρων που προέρχονται από το φόρο προστιθέμενης αξίας (Το κείμενο στην πορτογαλική γλώσσα είναι το μόνο αυθεντικό) (97/558/ΕΚ, Ευρατόμ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας,

τον κανονισμό (ΕΟΚ, Ευρατόμ) αριθ. 1553/89 του Συμβουλίου, της 29ης Μαΐου 1989, για το ομοιόμορφο οριστικό καθεστώς είσπραξης των ιδίων πόρων που προέρχονται από το φόρο επί της προστιθέμενης αξίας (1), και ιδίως το άρθρο 13,

Εκτιμώντας:

ότι, βάσει του κανονισμού (ΕΟΚ, Ευρατόμ) αριθ. 1553/89, η Επιτροπή, όσον αφορά την Πορτογαλία, εξέδωσε την απόφαση 96/501/Ευρατόμ, ΕΚ (2), με την οποία επιτρέπεται στην Πορτογαλία να χρησιμοποιεί για τα οικονομικά έτη 1994, 1995 και 1996 στατιστικά δεδομένα προγενέστερα εκείνων του προτελευταίου έτους 7

ότι η Πορτογαλία εξακολουθεί να μην είναι σε θέση να χρησιμοποιεί, για την κατανομή των δραστηριοτήτων ανά συντελεστή σύμφωνα με το άρθρο 4 παράγραφος 4 του κανονισμού (ΕΟΚ, Ευρατόμ) αριθ. 1553/89, τα δεδομένα των εθνικών λογαριασμών που αφορούν το προτελευταίο έτος πριν από το οικονομικό έτος για το οποίο πρέπει να υπολογισθεί η βάση των πόρων ΦΠΑ, δεδομένου ότι μόνο οι εθνικοί λογαριασμοί του έτους 1994 είναι αρκετά λεπτομερείς ώστε να καθιστούν δυνατό τον υπολογισμό του στατιστικού μέσου συντελεστή (ΣΜΣ) του οικονομικού έτους 1997 7

ότι η συμβουλευτική επιτροπή ιδίων πόρων ενέκρινε την έκθεση που περιλαμβάνει τις γνώμες των μελών της σχετικά με την παρούσα απόφαση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Για την κατανομή ανά συντελεστή, σύμφωνα με το άρθρο 4 παράγραφος 4 του κανονισμού (ΕΟΚ, Ευρατόμ) αριθ. 1553/89, επιτρέπεται στην Πορτογαλία να χρησιμοποιεί δεδομένα που λαμβάνει από τους εθνικούς λογαριασμούς του έτους 1994 για τον υπολογισμό της βάσης των πόρων ΦΠΑ για το οικονομικό έτος 1997.

Άρθρο 2

Η παρούσα απόφαση απευθύνεται στην Πορτογαλική Δημοκρατία.

Βρυξέλλες, 17 Ιουλίου 1997.

Για την Επιτροπή

Erkki LIIKANEN

Μέλος της Επιτροπής

(1) ΕΕ αριθ. L 155 της 7. 6. 1989, σ. 9.

(2) ΕΕ αριθ. L 204 της 14. 8. 1996, σ. 17.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 22ας Ιουλίου 1997 για τη σύναψη από την Ευρωπαϊκή Κοινότητα της ενδιάμεσης συμφωνίας περί εμπορίου και εμπορικών θεμάτων μεταξύ της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας, αφενός, και της Δημοκρατίας του Κιργιζιστάν, αφετέρου (97/567/ΕΚΑΧ, ΕΚ, Ευρατόμ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ειδικότερα το άρθρο 113 σε συνδυασμό με το άρθρο 228 παράγραφος 2 πρώτη πρόταση,

την πρόταση της Επιτροπής,

τη γνώμη του Ευρωπαϊκού Κοινοβουλίου (1),

Εκτιμώντας ότι μέχρι να τεθεί σε ισχύ η συμφωνία εταιρικής σχέσης και συνεργασίας που μονογραφήθηκε στις Βρυξέλλες στις 9 Φεβρουαρίου 1995 είναι αναγκαίο να εγκριθεί η ενδιάμεση συμφωνία περί εμπορίου και εμπορικών θεμάτων μεταξύ της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας, αφενός, και της Δημοκρατίας του Κιργιζιστάν, αφετέρου,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται εξ ονόματος της Ευρωπαϊκής Κοινότητας η ενδιάμεση συμφωνία περί εμπορίου και εμπορικών θεμάτων, μεταξύ της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας, αφενός, και της Δημοκρατίας του Κιργιζιστάν, αφετέρου, μαζί με το πρωτόκολλο και τις δηλώσεις (2).

Τα κείμενα που αναφέρονται στην πρώτη παράγραφο επισυνάπτονται στην παρούσα απόφαση.

Άρθρο 2

Ο Πρόεδρος του Συμβουλίου προβαίνει στην κοινοποίηση που αναφέρεται στο άρθρο 33 της ενδιάμεσης συμφωνίας εξ ονόματος της Ευρωπαϊκής Κοινότητας.

Βρυξέλλες, 22 Ιουλίου 1997.

Για το Συμβούλιο

Ο Πρόεδρος

J. POOS

(1) Γνώμη της 26ης Ιουνίου 1997 (ΕΕ αριθ. C 222 της 21. 7. 1997).

(2) Η ημερομηνία έναρξης ισχύος της συμφωνίας θα δημοσιευθεί με τη φροντίδα της Γενικής Γραμματείας του Συμβουλίου στην Επίσημη Εφημερίδα των Ευρωπαϊκών Κοινοτήτων.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 22ας Ιουλίου 1997 για τη συμπλήρωση της κοινής δράσης 95/545/ΚΕΠΠΑ η οποία υιοθετήθηκε από το Συμβούλιο βάσει του άρθρου I.3 της συνθήκης για την Ευρωπαϊκή Ένωση όσον αφορά τη συμμετοχή της Ένωσης στις διαρθρώσεις εφαρμογής της ειρηνευτικής συμφωνίας για τη Βοσνία-Ερζεγοβίνη (97/476/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την Ευρωπαϊκή Ένωση, και ιδίως το άρθρο I.11,

τη δήλωση του Ευρωπαϊκού Συμβουλίου που συνήλθε στο Δουβλίνο στις 13 και 14 Δεκεμβρίου 1996,

τα συμπεράσματα του Ευρωπαϊκού Συμβουλίου που συνήλθε στο Άμστερνταμ στις 16 και 17 Ιουνίου 1997,

Εκτιμώντας:

ότι, στις 11 Δεκεμβρίου 1995, το Συμβούλιο υιοθέτησε την κοινή δράση 95/545/ΚΕΠΠΑ όσον αφορά τη συμμετοχή της Ένωσης στις διαρθρώσεις εφαρμογής της ειρηνευτικής συμφωνίας για τη Βοσνία-Ερζεγοβίνη (1) και ότι αποφασίσθηκε, στις 20 Νοεμβρίου 1996, με την απόφαση 96/745/ΚΕΠΠΑ (2), να παραταθεί η κοινή δράση 95/545/ΚΕΠΠΑ έως τις 31 Δεκεμβρίου 1998 7

ότι το «συμβούλιο επιβολής της ειρήνης» ενίσχυσε τα καθήκοντα του ανωτάτου αντιπροσώπου κατά τις υπουργικές διασκέψεις που έγιναν αντίστοιχα στο Παρίσι στις 14 Νοεμβρίου 1996, στο Λονδίνο στις 4-5 Δεκεμβρίου 1996 και στη Σίντρα στις 30 Μαΐου 1997 και ότι εγκατεστάθησαν περιφερειακά γραφεία του ανωτάτου αντιπροσώπου στη Μπάνια Λούκα, στο Μόσταρ και στο Brcko που προστίθενται στο κεντρικό γραφείο του Σεράγιεβο 7

ότι απαιτούνται συμπληρωματικά κεφάλαια ώστε να μπορέσει ο ανώτατος αντιπρόσωπος να εκπληρώσει τα καθήκοντά του έως τις 31 Δεκεμβρίου 1998 7 ότι τα κεφάλαια αυτά ζητήθηκαν από το γραφείο του ανωτάτου αντιπροσώπου από όλους τους δωρητές και ότι η συνεισφορά των 10 εκατομμυρίων Ecu που προβλέπεται από την κοινή δράση 95/545/ΚΕΠΠΑ θα εξαντληθεί εντός του 1997,

ΑΠΟΦΑΣΙΖΕΙ:

Άρθρο 1

1. Προκειμένου να καλυφθεί η συνεισφορά της Ευρωπαϊκής Ένωσης στις επιχειρησιακές δαπάνες που συνδέονται με την αποστολή του ανωτάτου αντιπροσώπου, ο γενικός προϋπολογισμός των Ευρωπαϊκών Κοινοτήτων επιβαρύνεται με ένα ποσό 10 860 εκατομμυρίων Ecu εκ των οποίων 4,60 εκατομμύρια Ecu για το έτος 1997 και 6,26 εκατομμύρια Ecu για το έτος 1998.

2. Η διαχείριση των δαπανών που χρηματοδοτούνται από το ποσό που αναφέρεται στην παράγραφο 1 γίνεται με τήρηση των διαδικασιών και κανόνων της Κοινότητας που ισχύουν όσον αφορά τον προϋπολογισμό.

Άρθρο 2

Η παρούσα απόφαση αρχίζει να ισχύει την ημέρα της υιοθέτησής της. Εφαρμόζεται έως τις 31 Δεκεμβρίου 1998.

Άρθρο 3

Η παρούσα απόφαση δημοσιεύεται στην Επίσημη Εφημερίδα.

Βρυξέλλες, 22 Ιουλίου 1997.

Για το Συμβούλιο

Ο Πρόεδρος

J. POOS

(1) ΕΕ αριθ. L 309 της 21. 12. 1995, σ. 2.

(2) ΕΕ αριθ. L 340 της 30. 12. 1996, σ. 3.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 7ης Ιουλίου 1997 για το διορισμό των τακτικών και αναπληρωματικών μελών της συμβουλευτικής επιτροπής, για την ασφάλεια, την υγιεινή και την προστασία της υγείας στον τόπο εργασίας (97/C 220/01)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 145,

την απόφαση 74/325/ΕΟΚ του Συμβουλίου, της 27ης Ιουνίου 1974, σχετικά με τη σύσταση συμβουλευτικής επιτροπής για την ασφάλεια, την υγιεινή και την προστασία της υγείας στον τόπο εργασίας (1),

τους καταλόγους των υποψηφίων που υπέβαλε στο Συμβούλιο η κυβέρνηση κάθε κράτους μέλους,

Εκτιμώντας:

ότι το Συμβούλιο, με την απόφασή του, της 4ης Μαρτίου 1994 (2) διόρισε τα τακτικά και αναπληρωματικά μέλη της συμβουλευτικής επιτροπής για την ασφάλεια, την υγιεινή και την προστασία της υγείας στον τόπο εργασίας, για την περίοδο από 4 Μαρτίου 1994 έως 3 Μαρτίου 1997,

ότι πρέπει να διορισθούν τα τακτικά και αναπληρωματικά μέλη της συμβουλευτικής επιτροπής για την ασφάλεια, την υγιεινή και την προστασία της υγείας στον τόπο εργασίας για περίοδο τριών ετών,

ΑΠΟΦΑΣΙΖΕΙ:

Άρθρο μόνο

Διορίζονται τακτικά και αναπληρωματικά μέλη της συμβουλευτικής επιτροπής για την ασφάλεια, την υγιεινή και την προστασία της υγείας στον τόπο εργασίας για περίοδο από 7 Ιουλίου 1997 έως 6 Ιουλίου 2000:

Ι. ΕΚΠΡΟΣΩΠΟΙ ΤΗΣ ΚΥΒΕΡΝΗΣΗΣ

α)

>ΘΕΣΗ ΠΗΝΑΚΑ>

β)

>ΘΕΣΗ ΠΗΝΑΚΑ>

II. ΕΚΠΡΟΣΩΠΟΙ ΤΩΝ ΟΡΓΑΝΩΣΕΩΝ ΤΩΝ ΕΡΓΑΖΟΜΕΝΩΝ

α)

>ΘΕΣΗ ΠΗΝΑΚΑ>

β)

>ΘΕΣΗ ΠΗΝΑΚΑ>

III. ΕΚΠΡΟΣΩΠΟΙ ΤΩΝ ΟΡΓΑΝΩΣΕΩΝ ΤΩΝ ΕΡΓΟΔΟΤΩΝ

α)

>ΘΕΣΗ ΠΗΝΑΚΑ>

β)

>ΘΕΣΗ ΠΗΝΑΚΑ>

Άρθρο 2

Η παρούσα απόφαση δημοσιεύεται, προς ενημέρωση, στην Επίσημη Εφημερία των Ευρωπαϊκών Κοινοτήτων.

Άρθρο 3

Οι Ιταλοί, μέλη της Επιτροπής αυτής, θα οριστούν βάσει μεταγενέστερης απόφασης.

Βρυξέλλες, 7 Ιουλίου 1997.

Για το Συμβούλιο

Ο Πρόεδρος

J.-C. JUNCKER

(1) ΕΕ αριθ. L 185 της 9. 7. 1974, σ. 15.

(2) ΕΕ αριθ. C 85 της 22. 3. 1994, σ. 1.